Den første kjente fergen med propellthrustere i Norge var B/F «Linge» bygd av Ulstein Mek. Verksted for Møre og Romsdal Fylkesbåtar i 1967. Denne, og søsterskipet «Halsa» bygd av Sterkoder Mek. Verksted i 1969, hadde thrustere av fabrikat Schottel. Senere kom «Bastø I» bygd av Framnæs mek. Verksted i Sandefjord for fergerederiet A/S Alpha for Moss-Horten sambandet i 1978. Den var Norges største pendelferge på 99,9 m lengde og 17,8 m bredde med plass for 190 personbiler og 700 passasjerer med tonnasje på 2475 brt, og var etterfulgt av søsterskipet «Bastø II» i 1978. Begge 190 pbe ferger har fire propelltrustere av type som beskrives den gang som dreibare framdriftspropeller. Siden introduksjonen av de to fergene har Bastøfergene fram til nå propelltrustere, deriblant den største pendelfergen i Norges historie, MF «Vestfold» for sambandet i 1991 til 1999. «Bastø I» og «Bastø II» ble solgt til utenlandske rederier i 1990-årene.